הגענו לענאתא בזמן שהאוטובוסים הביאו את הילדים לאזור. מסיבה כל שהיא היה תור ארוך של מכוניות לכוון האזור שמעבר לחומת ההפרדה. תור המכוניות הגיע עד לכביש המוביל מהגבעה הצרפתית לפסגת זאב. כתוצאה מכך האוטובוסים שהביאו את הילדים מבית הספר לא יכלו להורידם במקום הרגיל דבר שסיכון מאוד מאות, אם לא אלפי ילדים.
אנחנו הצלחנו איך שהוא להגיע לחניה שהיתה מלוכלכת כאילו ששבועות לא ניקו אותה. מולנו היתה ערמת זבל שהוצתה כאשר עזבנו את המקום, מה שגרם להתפרצות של עשן וריחות רעים בכל האזור. כל זה בתוך גבולות העיר בצד הישראלי של החומה.
מפקק תחבורתי אחד לשני.. הדרכים לאל עזרייה בתיקון ולכן הופנתה התחבורה לצדו השני של הכביש. נראה היה כי על הכביש מספר גדול מאוד של מכוניות יתכן בגלל העבודות .
עבודות בניה רציניות במחסום. נאמר לנו על ידי אחד העובדים במקום שהכוונה היא להקים כאן מעבר גבול כמו בכביש 443 ובדרך למעלה האדומים.
כאשר עמדנו במקום נגש אלינו נהג של טרנספורטר, הוא דיבר עברית מעולה בלי כל מיבטא, וסיפר כי הוא עדיין ברשימת המנועים של השב"כ למרות שסיים ישיבה של שלוש שנים בבית הסוהר לפני זמן רב. נאמר לו בעבר שלאחר תקופה מסויימת, שהסתיימה מזמן, יותר לו לקבל רשיון כניסה לישראל. הפניתי אותוה לסילביה לאחר שיכין את כל המסמכים הנחוצים.